Nō reira, e mihi ana ki ngā mema hōnore katoa kua noho mai ki te Komiti Māori o Te Pāremata. Me pēnei te kōrero, hoki wairua mai, hoki wairua mai koutou ngā mātua. Nā koutou i kawe te rama, nā koutou i kawe te kaupapa o te Komiti Māori. Ka nui tō koutou tokomaha kua hipa te tahi rau rima tekau ngā tau. Āpiti hono, tātai hono. Te hunga mate ki te hunga mate. Āpiti hono, tātai hono. Te hunga ora ki te hunga ora. Tēnā koutou, tēnā koutou, tēnā tātou katoa.